Serantes

Serantes Bizkaiko mendebaldean dagoen mendia da, 451 metroko garaierarekin, Santurtzi, Abanto Zierbena eta Zierbenako udalerrien artean kokatutakoa. Itxura konikoa du eta talaia naturala da, Bilboko portuaren mendebaldean dagoelarik. Historikoki garrantzi estrategikoaz jabetuta zeuden aurreko gizaldietan, eta funtzio militarrak bete izan ditu XVIII. mendetik gutxienez.

Abrako golkoa du bere ekialdean eta Muskiz eta Meatzaldea bere mendebaldeko magaletan.

Pazko Astelehenetan Kornitesko erromeria izeneko erromeria egiten da, arrautza egosiz eta txorizoz betetako ogi zirkularreko opilari dagokionez. Opil horri Cornites opila deitzen zaio.

Azalpena 

Bilboko itsasadarraren gainean Serantes mendia ikus daiteke, bere itzura ikaragarriarekin. Leku estrategiko bat bezala altxatzen da Bilboko portuari begira, gaur egun mendiaren oinean aurkitzen da eta.

Serantes mendiak bi gain dauzka, zenbait metro tarte direlarik bien artean. Bi gain hauek, Serantes (452 m) eta El Mazo (245 m) dira hain zuzen ere.

Kokapen estrategiko aipagarria dela eta, Serantes gainak defentsa eta telekomunikazio gaietan erabilia izan da historian zehar. Bertan, talaia bat eraiki zen, defentsa eta zaintza helburu zutela eta armadak erabili izan zuena 1910. urtean. Esan behar da, gaur egun oraindik ikus daitezkeela talaiaren aztarnak. Gainera, gainetik hurbil, "La sima del capitan" izenarekin ezagututako zulo izugarria ikus daiteke. Gaur egun, Talaiaren aztarnetan telekomunikazio dorre bat eraiki da.

Mendiak daukan formak, historian zehar sumendi bat ote zen irudipenak eragin ditu, baina 1848. urtean Guillermo Bowlesek egin zituen azterketak zirela medio, aukera hau baztertu egin zen.

Gotorlekuak 

XVIII. mendeko hasieran gertatutako Espainiako Ondorengotzaren Gerratik gutxienez eraikin militarrak ipini dituzte Serantes mendian, Bilboko itsasadarreko joan-etorriak kontrolatzeko. Filipe V.a Espainiakoaren garaia zen hura.

Aurrerago, Hirugarren Gerra Karlistan ere erabili zuten xede militarrekin, eta horren hondarrak dira gaur egun ikusten direnak. XIX. mendeko azken urteetan ere Kubako guda zela-eta paper garrantzitsua hartu zuen mendi honek, eta hainbat bateria ezarri baitzituzten bertan.

Azkenik, Espainiako Gerra Zibilean azken aldiz gotorleku bihurtu zen.

Abiapuntuak 
 Santurtzitik ordu bateko igoera eskatzen du, hala Mamariga auzotik nola Kabiezestik.
 Portugaletetik ordu bat eta 15 minutukoa.
 Aldapa (Zierbena) auzotik ere ordu 1 eta 15 min.

Argazki bilduma

Erreferentziak

Kanpo estekak 

Bizkaiko mendiak
Santurtziko geografia
Zierbenako geografia